Spis č.: A/2015/09273
VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			

Kontaktná osoba pre verejné obstarávanie:  Ing. Jana Capuličová
Telefón: 055/64 19 881
Pracovný kontakt pre vysvetlenie výzvy:  jana.capulicova@kosice.sk

Požiadať o vysvetlenie výzvy je možné najneskôr 2 hodiny pred uplynutím lehoty na predkladanie ponúk.
Uchádzačovi sa odporúča sledovať webovú stránku mesta Košice, kde je predmetná výzva na predloženie ponuky zverejnená až do termínu na predkladanie ponúk z dôvodu prípadných doplnení resp. vysvetlení výzvy.

E-mail pre podanie ponuky:    2015.09273@kosice.sk

2.	Názov predmetu zákazky:
„Dodanie 3 ks viacúčelových stanov“ 
Zákazka je na dodanie tovaru

3.	Stručný opis predmetu zákazky: 
Dodanie 3 ks nových viacúčelových stanov s kovovou konštrukciou za účelom zabezpečenia evakuačných opatrení.
Bližší popis je uvedený v prílohe č. 1   - Technická špecifikácia predmetu zákazky
Zákazka je financovaná formou dotácie zo štátneho rozpočtu SR a príspevku Mesta Košice.

4.	Predpokladaná hodnota zákazky (bez DPH): 2 750 € 

5.	Základné zmluvné podmienky: 
-	Miesto dodania tovaru: Magistrát mesta Košice, Tr. SNP 48/A, 040 11 Košice
-	Lehota na dodanie predmetu zákazky: do 7 dní od obdŕžania objednávky
-	Splatnosť faktúr: 30 dní od dodania predmetu zákazky. 

6.	Lehota na predkladanie dokladov a ponúk: do 20.02.2015,  do 13:00 hod.

7.	Stanovenie ceny

-	Do ceny je potrebné zapracovať aj cenu za dopravu na miesto dodania tovarov. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky nesmie prekročiť stanovenú výšku s DPH: 3 300 €

8.	Postup vo verejnom obstarávaní: je jednoetapový

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená. Cenová ponuka musí byť predložená na celý predmet zákazky.

10.	Podmienky účasti sú nasledovné:
      V ponuke je potrebné predložiť:

1.	Doklad: Skenované oprávnenie na uskutočnenie predmetu zákazky (výpis z obchodného registra, živnostenského registra a pod. - nepostačuje vytlačená kópia z webovej stránky Obchodného registra, resp. Živnostenského registra).
Podmienka účasti: Uchádzač musí byť oprávnený dodávať požadovaný tovar.

2.	Doklad: Skenovaná technická špecifikácia ponúkaného tovaru – uchádzač uvedie podrobný opis ponúkaného tovaru vyplnením prílohy č. 1 – Technická špecifikácia predmetu zákazky (je nutné uviesť ako prílohu k ponuke).
Podmienka účasti: Uchádzač musí preukázať, že ponúkaný tovar je v súlade s technickou špecifikáciou predmetu zákazky podľa položiek uvedených          v prílohe č. 1.

11.	Kritériá na hodnotenie ponúk sú: cena.

Úspešným uchádzačom bude ten, kto bude mať najnižšiu celkovú cenu za celý predmet zákazky a splní podmienky účasti.

12.	Prijatie ponuky:
      U úspešného uchádzača bude uplatnená objednávka. 

13.	Verejný obstarávateľ môže pred  uplatnením objednávky požiadať úspešného uchádzača o predloženie originálu alebo overenej kópie oprávnenia na dodanie tovaru, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

...................................................
									Riaditeľ magistrátu
Prílohy: 
1.	Technická špecifikácia predmetu zákazky
2.	Ponuka uchádzača - Formulár